Mjesec hrvatske knjige Razgovarali smo s poznatom književnicom Nadom Mihoković- Kumrić

ČITAMO STO NA SAT

Dana 4. studenog posjetila nas je književnica Nada Mihoković – Kumrić. Vrlo zabavna i opuštena osoba. Voljela je voditi krave na ispašu, skupljati kukce i leptire , čitala je tri knjige dnevno. Spisateljica Nada pričala nam je o svojemu prvom romanu( Lastin rep) i pročitala nam je nekoliko ulomaka iz romana Tko vjeruje u rode još. Studirala je farmaciju , ali je i pisala knjige. Rođena je 1951., već u sedmom razredu počela je pisati raznovrsne književne tekstove. Ima dvije kćerke i duplo unučadi.Učenici sedmih razreda i mi novinarke postavili smo joj nekoliko pitanja.

**PITANJA:**

* Što vas inspirira tijekom pisanja?
* Čovjek se s time rodi. Naprimjer, jeste li vi ikada razmišljali o pisanju knjige. Vjerovatno ne, jer ako si uistinu pisac ,odmah ćeš to shvatiti . Tajna je u mašti.
* Jesu li dječaci Goran i Viktor stvarni likovi?
* Viktor i Goran su vrlo zanimljivi, oni su pomalo stvarni, no više su nestvarni.
* Koja vam je najdraža knjiga koju ste napisali?
* Hmmm….pomalo teško pitanje.” Tko vjeruje u rode još”.Zbog toga što mi je najšaljivija i najdječja, ako se to tako može reći.
* Kako uskladite posao i pisanje?
* Kada sam radila ,pisala sam noću.Tako da nisam imala baš vremena za odmor, no to mi nije smetalo.
* Pišete li sada neku knjigu?
* Da, pišem zbirku za odrasle.Ne smijem vam više ništa odati, nije još gotova.
* Zašto ste odlučili pisati dječje knjige?
* Zato što imam dvije kćeri i puno unučadi pa je to bio najlogičniji izbor.



Književnica čita najzanimljivije ulomke iz svojega romana

 Novinarke: Marija Bašić i Marija Faletar, 6.b